Нобэ
Палестинэ лъэпкъыр дэIыгъыным и дунейпсо махуэщ. 1947 гъэм щэкIуэгъуэм и 29-м ООН-м и Ассамблее Нэхъыщхьэм резолюцэ къищтащ Палестинэр Инджылызым и унафэм къыщIэгъэкIыным теухуауэ. Апхуэдэуи абы щыубзыхуат Палестинэм къэралыгъуитI — журтхэм ейрэ хьэрыпхэм ейрэ — къыщызэгъэпэщыныр.
Албаниер нэмыцэ зэрыпхъуакIуэхэм къыщыIэщIагъэкIыжа (1944 гъэм) махуэщ
1783 гъэм Урысейм ЩIэныгъэхэмкIэ и академием и зэхуэсым абы и унафэщI Дашковэ Екатеринэ къыщыхилъхьащ урысей азбукэм «ё» хьэрфыр хагъэхьэну, алъандэрэ къагъэсэбэпа «io»-м и пIэкIэ.
1899 гъэм Испанием «Барселона» футбол клубыр къыщызэрагъэпэщащ. Иджыпсту дунейм и топджэгу гуп нэхъ лъэщхэм ящыщщ ар.
1917 гъэм Цагъуэ Нурийрэ Дым Iэдэмрэ «Адыгэ макъ» газетым и япэ номерыр къыдагъэкIащ.
1920 гъэм Армян ССР-р къызэрагъэпэщащ.
1924 гъэм къызэрагъэпэщащ Дыкъэзыухъуреихь дунейр хъумэнымкIэ Урысейпсо зэгухьэныгъэр.
1932 гъэм Франджымрэ СССР-мрэ Iэ традзащ зыр адрейм темыуэным теухуа зэгурыIуэныгъэм.
1941 гъэм Петрищевэ къуажэм (Москва область) нэмыцэ фашистхэм партизанкэ Космодемьянская Зое (Таня) щхьэпылъэ щащIащ. Партизан гупым и хэщIапIэр кърагъэIуэтэну хъыджэбз цIыкIум сыт хуэдиз бэлыхь фашистхэм трамыгъэлъами, ар къахуэдзыхакъым. Къигъэлъэгъуа хахуагъэм папщIэ Совет Союзым и ЛIыхъужь цIэр Космодемьянскэм зэрымыпсэужу фIэщыным теухуа унафэр СССР-м и Совет Нэхъыщ-хьэм и Президиумым1942 гъэм мазаем и 16-м къищтауэ щытащ.
1945 гъэм Югославие Федеративнэ ЦIыхубэ Республикэ къызэрыунэхуам теухуа унафэ къащтащ. Абы и унафэщIу ягъэуват Иосиф Броз Титэ.
Совет актрисэ, УФ-м щIыхь зиIэ и артисткэ Гребешковэ Нинэ и ныбжьыр илъэс 89-рэ ирокъу.
Политик, Франджым и президенту (1995 — 2007 гъэхэм) щыта Ширак Жак къызэралъхурэ илъэс 87-рэ ирокъу.
УФ-м щIыхь зиIэ и ухуакIуэ, техникэ щIэныгъэхэм я доктор Хьэмхъуокъуэ Руслан и ныбжьыр илъэс 66-рэ ирокъу.
Урысей актёр, УФ-м и цIыхубэ артист, Урысей Федерацэм и Къэрал саугъэтыр тIэунейрэ зыхуагъэфэща, Лъэпкъхэм я къэрал театрым и художественнэ унафэщI Миронов Евгений и ныбжьыр илъэс 53-рэ ирокъу.
Совет фигуристкэ цIэрыIуэ, дунейпсо, европэпсо зэпеуэхэм мызэ-мытIэу щытекIуа Петровэ Марие и ныбжьыр илъэс 42-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 7 — 10, жэщым градуси 2 — 3 щыхъунущ.
